
Dunaszekcső Községi Önkormányzat Képviselő-testülete

7/2012.

Jegyzőkönyv

Készült a Dunaszekcső Községi Önkormányzat Képviselő-testülete 2012. augusztus 13. napján  megtartott üléséről. 

Jelen vannak:

	Faller János
	polgármester

	Bíró Zsolt

Gombár János

Dr.Miklósa Mónika

Prucs András


	képviselők


                    Pest Éva körjegyző

           1.napirendi ponthoz: Mester Gábor a WATT Konzulting képviselője

Igazoltan távol: Sándor József Benedek, Szabó Gergely

Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 5 fő az ülésen megjelent. Javaslatot tesz az ülés napirendi pontjaira, melyeket az alábbiak szerint egyhangúlag elfogadnak a képviselők:

1.) Aktív elemek karbantartása

előterjesztő: Faller János polgármester

2.) Két ülés között történt fontosabb események

előterjesztő: Faller János polgármester

3.) Földterület vásárlási kérelem

előterjesztő: Faller János polgármester

4.) Szakfeladat felvétel

előterjesztő: Pest Éva körjegyző

5.) A Roma Nemzetiségi Önkormányzat kölcsönkérelme
Előterjesztő: Pest Éva körjegyző

6.) Óperencia Fesztivál támogatási kérelme

előterjesztő: Faller János polgármester

Egyebek

Zárt ülésen:

1.) Vissza nem térítendő támogatás

előterjesztő: Faller János polgármester

2.) Dunaszekcsőért emlékplakett 2012

előterjesztő: Faller János polgármester

Az ülés végén képviselői bejelentés összeférhetetlenségről
NAPIRENDI PONTOK TÁRGYALÁSA

1.napirendi pont: Faller János polgármester: Az előző ülésen úgy foglalt állást a testület, hogy segítséget kér a közvilágításhoz tartozó aktív elemek karbantartására kötendő szerződésről. A kistérség önkormányzatait segíti a WATT Konzulting, akinek a képviselője eljött a mai ülésre. Felkéri Mester Gábort, hogy az értékelést ismertesse. 
Mester Gábor ismerteti az értékelést. 

Mit vállal az ajánlattevő? Négy éves szerződés kötést, határidőket, lámpatestenkénti karbantartást (1800 Ft/test). Az elfogadott javítási idő a bejelentéstől számított 7 nap. A sorcserével újszerűvé teszik a lámpatesteket, és 3 évre kalkulálják a működését. A hibajavítást nappal végzik. Az 1800 Ft-os díjat évente a KSH által közzétett infláció mértékével növelnék. Csak rendkívüli szerződésszegés esetén lehet szerződést bontani, különben ki kell fizetni a teljes négy éves díjat. 
A díj esetében a mostani ajánlat 3%-kal kevesebb, mint az eddigi 2076 Ft. 

Javasolja továbbra is, hogy miután a piacon több jelentkező is van, a testület szerezzen be további információkat.

Bíró Zsolt: Milyen módon csökkenthető a közvilágítás költsége? 

Mester Gábor: 35-40%-os csökkentést lehet elérni különböző beállításokkal. Pl. éjszakai időben – amikor már nem nagyon mozognak az utcákon – lecsökkenthető a fény erőssége. 
Ezekkel a szerződésekkel az a legnagyobb probléma, hogy az önkormányzatok 4 éves hűséget vállalnak az aláírással, de eszköz nincs a kezükben, amivel a teljesítést befolyásolni tudják. 

Faller János: Évekkel ezelőtt 4 millió forintot fizetett ki az önkormányzat a lámpatestek cseréjére, utána pedig át kellett adni az összeset az E-On-nak. 
Nem mindegy, hogy mennyit fogunk fizetni a továbbiakban a karbantartásért. Bízik benne, hogy a Mohácsi Többcélú Kistérségi Társulás a továbbiakban is vállalja a tanácsadást és a szervezést a térség önkormányzatai részére. Javasolja, hogy a további információ megérkezéséig az önkormányzatnak megküldött szerződéstervezet ne legyen elfogadva. 
Mester Gábor elhagyja az üléstermet.
2.napirendi pont: Faller János polgármester: A Művelődési ház építési engedélyét módosítani szükséges. Az átdolgozott költségvetés kész, az ÉNGY kódokat kell módosítani. Várjuk az MVH-tól a támogatási szerződés módosítását. 
Lezajlott a testvérvárosi látogatás. Az elmúlt 6 évben 3 találkozón vett részt, és az a megállapítása, hogy ez a mostani volt a legkiteljesedettebb. A vendéglátók közvetlenebbek voltak, mint előzőleg. A nyelvi problémák is csökkentek, amely annak köszönhető, hogy sok fiatal vett részt, és angolul vagy németül közülük sokan beszélnek. Az utazás az elromlott busszal nagyon kalandosra sikerült, de végül is megoldották a gondokat, és az elszámolás is megtörtént rendben. 

Le Boulay városa rendezvényre pályázott, ahova majd fiatalokat fognak várni, a testvértelepülésekről 4-4 főt. A kiküldő testvértelepüléseknek az útiköltség 30%-át kell vállalni. 
Az elmúlt évben már mozgolódott a dunai áramtermeléssel, de sikertelenül. Most azonban már van működő prototípus is. A jövő héten kedden jönnek ide Dunaszekcsőre, körülnéznek és megteszik az ajánlatukat. 

Gombár János: Amikor megkapta az ülés anyagát elkezdett utána nézni az Interneten. Az Interneten hatalmas összeget látott. Ebben az anyagban azonban már tudható, hogy van működő berendezés.
Faller János: Az a véleménye, hogy jöjjenek ide, nézzék meg a helyszínt, és adjanak ajánlatot. Az információja alapján még pályázati kiírás is lesz erre a célra. 

Gombár János: Nem kellene más szakemberektől – akadémikusoktól, egyetemi tanároktól – szakvéleményt erről az energiaforrásról?

Faller János: Ennek nincs semmi akadálya, de előbb legyen valami az önkormányzat kezében, amivel el lehet indulni. 

Ausztria, Németország, Franciaország tele van napelemekkel. Nyugat Európa nagyon beindul ezen a téren. Nekünk is van olyan lehetőségünk, amit megpróbálhatnánk kihasználni. 
A testület 5 szavazattal 0 ellenében a következő határozatot hozta: 

45/2012. (VIII.13.) Kt. számú határozat
a két ülés között történt fontosabb eseményekről

A képviselő-testület a két ülés között történt fontosabb eseményekről szóló tájékoztatást tudomásul veszi.

3.napirendi pont: Faller János polgármester: Kérelem érkezett a régi dögkút területének megvásárlására (az ismertetett kérelem a jegyzőkönyv melléklete). Javasolja, hogy az előző időszakban alkalmazott áron adja el az önkormányzat az általa nem használt területet.
A javaslattal egyetértve a testület 5 szavazattal 0 ellenében a következő határozatot hozta:

46/2012. (VIII.13.) Kt. számú határozat
ingatlanértékesítésről
A képviselő-testület értékesíti az 1/1 arányban tulajdonában lévő, használaton kívüli „kivett dögtér” művelési ágú, 1440 m2 alapterületű dunaszekcsői külterület 021/12 hrsz-ú ingatlanát Tóth András Dunaszekcső, Ady E.u.12/A szám alatti lakos részére. Az ingatlan vételára 100.000 Ft. 
Határidő: azonnal

Felelős: Faller János polgármester 
4.napirendi pont: Pest Éva körjegyző: A pénzügyes munkatárs jelezte, hogy a napi könyvelési munka során problémája adódott az erdőgazdálkodási feladatokra fordított összegeknél. 

Az önkormányzat hosszú távra tervezi a most megkezdett erdőgazdálkodást, feltételezhetően folyamatosan lesznek is kiadások, így a könyvelési munkában elengedhetetlen lesz ennek a szakfeladatnak a felvétele. Javasolja a testületnek, hogy a szakfeladat felvételét fogadja el.
A javaslattal egyetértve a testület 5 szavazattal 0 ellenében a következő határozatot hozta:

47/2012. (VIII.13.) Kt. számú határozat
törzskönyvi nyilvántartás módosításáról
Dunaszekcső község Önkormányzata a 2012. szeptember 15. napjától érvényes szakfeladatrendjét az alábbi szakfeladatokkal egészíti ki:

szakf.száma                               szakfeladat megnevezése

	0

5.napirendi pont: Pest Éva körjegyző: A Dunaszekcsői Roma Nemzetiségi Önkormányzat kérelmét tolmácsolja a képviselő-testületnek. 

Augusztus 18. napján tartják a hagyományossá vált romabált. Erre a rendezvényre pályáztak is, ahol utófinanszírozással ugyan, de 200.000 Ft-ot nyertek el. A bál teljes költsége 300.000 Ft. Ha nem szervezik meg a pályázati célt, akkor az elnyert összeget sem kaphatják meg. 
A feladatalapú támogatással a 2011. évi munka alapján 640.000 Ft-ot kapnak, ez az összeg azonban még nem érkezett meg a számlájukra, várhatóan augusztus utolsó hetében utalja a Kincstár. Jelenleg a számlán minimális összeg áll a rendelkezésükre, abból a hétvégi bált nem tudják megtartani. Kéri tehát, hogy a községi önkormányzat kölcsönözzön a feladatalapú támogatás megérkezéséig, augusztus végéig a Roma Nemzetiségi Önkormányzatnak 300.000 Ft-ot. 
A testület 5 szavazattal 0 ellenében a következő határozatot hozta: 

48/2012. (VIII.13.) Kt. számú határozat
a Dunaszekcsői Roma Nemzetiségi Önkormányzatnak nyújtandó kölcsönről

Dunaszekcső községi Önkormányzat a Dunaszekcsői Roma Nemzetiségi Önkormányzatnak – a 2011. évi munka alapján elbírált feladatalapú támogatás megérkezéséig – 300.000 Ft kölcsönt nyújt szerződés alapján ahhoz, hogy 2012. augusztus 18. napján a pályázati támogatással támogatott Roma bált megtarthassák. 
Határidő: szerződéskötésre és utalásra 2012. augusztus 14.

Felelős: Faller János polgármester, Pest Éva körjegyző

6.napiendi pont: Faller János polgármester: A Kontroll Stúdió és az Alapítvány közös szervezésében volt az elmúlt héten az Óperencia Fesztivál. A rendezvény a gyerekeknek szólt, és főleg kulturális rendezvényeken vehettek részt. Megkeresés érkezett a szervezőktől, amelyben 50.000 Ft támogatást kértek. Javasolja a kért összeg elfogadását.
A testület 5 szavazattal 0 ellenében a következő határozatot hozta:

49/2012. (VIII.13.) Kt. számú határozat
az Óperencia Fesztivál szervezéséhez nyújtandó támogatásról
A képviselő-testület az Óperencia Fesztivál programjainak támogatására 50.000 Ft támogatást biztosít a 2012. évi tartaléka terhére. 

Határidő: azonnal

Felelős: Faller János polgármester
Egyebek

Bíró Zsolt: Augusztus 19. napján 18 órakor kezdődik a Falunap rendezvény. 18 órakor köszöntő lesz, majd a Dunaszekcsőért emlékérem átadása, utána műsor, majd 21 órától bál. 

Gombár János: Megkeresték dunaszekcsőiek azért, hogy kezdeményezze az önkormányzatnál a Telelő és a Duna közötti út rendbetételét. 

Faller János: Már nála is jártak ezzel a kezdeményezéssel. Az út össze-vissza kanyarog, sokszor víz alatt áll. A terület a Duna-Dráva Nemzeti Parkhoz tartozik, annak megközelítésére, ott tartózkodásra szabályok vannak. Ez nem megy úgy, hogy odavezényeljük a közmunkásokat, és rendbe teszik a környéket. Aki arra a részre akar menni, az másképpen is meg tudja közelíteni azt a szakaszt. 

Zárt ülés

Dr.Miklósa Mónika: Bejelenti, hogy 2012. szeptember 1. napjától a Nemzeti Fejlesztési Minisztériumban fog dolgozni kormánytisztviselőként. A képviselői megbízatásáról le kell mondania, mert összeférhetetlen lenne a kinevezésétől kezdődően. 

Faller János polgármester: Részben fájlalja, hogy Dr.Miklósa Mónika lemond, mert sok segítséget nyújtott a képviselő-testületnek a tudásával. Másrészben örül, mert fiatal jogászként nagy lehetőséget kap ezzel az állásajánlattal. Sok sikert kíván a képviselő-testület nevében. 

A testület 4 szavazattal 1 tartózkodással a következő határozatot hozta: 

51/2012. (VIII.13.) Kt. számú határozat
képviselői megbízatásról történő lemondásról

A képviselő-testület tudomásul veszi Dr. Miklósa Mónika képviselői megbízatásáról történő lemondását, mellyel megszünteti a 2012. szeptember 1. napjától kezdődő kormánytisztviselői jogviszonya miatt kialakult összeférhetetlenséget. 

Határidő: 201. szeptember 1. napjától
Felelős: Faller János polgármester

              Pest Éva körjegyző
Több napirend nem volt, a polgármester az ülést berekesztette.

Kmf.

Faller János
Pest Éva
polgármester
körjegyző
